Vena ye nona kia nkaka tu lenda songa kwa mintangi, mu nsompelo za mwan nkento. 0 mwana yi mwana kwani, wa nkento yo vo wa yakala, ka kala ye nswa mu sola nzolwa ka sompana ko. Diambu dia se ye a nkazi mu zaya nani lenda toma lunda ye toma sansa a tekelo? Mu nki a kanda tu toma wutamenanga? Nkia vata ye nkia luvila mu wutukilang'a nkwa ntona; mvwala, a sadi ye a nkwa ngangu? Kwa zi mbuta z' eto muna mbandu au, e nzo ye   kanda  disompelwa difwete toma zayakana tuku; fu ye nsadilu zau. Dia nswaswani muna ntangu yina kava kala tongo twa yingi ko twa fwanga; kava kala mpe lukazalu nzo nzambi nkansi e tongo twau twa luzitu ye twa kumama mu zola kwa ntima ye ludi. 0 wau mu ntangu eto ka vena se yo vo nkazi solela mwana nkento ngatu VO yakala se ntim' ani kaka mu zolaE zola kwa ntangu yayi kaku lombelwanga ngindu kwa mbuta ko ngatu nkutu VO vava zaya ndioyo ngitwa zolana keti nki a zunga yo vo nsi ka tuka. Mu wau diambu di talwanga yi zidi evo ndose mbote, ovo toko ye ndumba ba monana ye mokena, tuka muna ntangu e yina ,se nkento ye yakala kwau: balenda wuta, kondwa zayana keti vo esi nki a zunga, nkia kanda dia ndioyo bata zolana. Vena nkutu ye wan'a ma nkento ba twa nata vumu kondwa zaya nkumbu yakala wa nsia ngatu nkutu zaya kuna ka zingilanga kadi mu nzila kaka ba mokenenanga ngudi yandi Iwa ko, yayi, ko, yani <mpolo> kio,